projecte-aina/catalan_government_crawling huggingface dataset:
El CCAM presentarà les novetats de la propera convocatòria de subvencions adreçades a empreses de comerç, artesania i moda per aquest 2018.
Les presentacions tindran lloc la primera setmana de juliol a Barcelona, Manresa, Tarragona, Lleida i Girona.
A les 10h a la Sala Cotxeres del Palau Robert (Passeig de Gràcia, 107, 08008 Barcelona)
9:30h - Recepció dels assistents
10:00h – Benvinguda a càrrec de la directora general de Comerç, Muntsa Vilalta
10:15h - Presentació de les línies de subvencions dedicades al Comerç a càrrec de la Sra.
Marta Raurell (Cap de l'Àrea de Comerç del CCAM)
11:00h - Presentació de la línia de subvenció dedicada a les empreses de Moda càrrec de la Sra.
Marta Coca (Cap de l'Àrea de Moda del CCAM)
11:15h - Presentació de les línies de subvencions dedicades l' Artesania a càrrec del Sr.
Xavier Villas (Cap de l'Àrea d'Artesania del CCAM)
Serveis Territorials d'Empresa i Coneixement a la Catalunya Central (C/ Alfons XII, 13)
15:00h – Sessió 1: Presentació de les línies de subvencions per empreses de Comerç i Moda a càrrec de Marta Sendra (Cap de la Unitat de Subvencions i Promoció Territorial de l'Àrea de Comerç del CCAM)
16:30h – Sessió 2: Presentació de les línies de subvencions per empreses d'Artesania a càrrec de Xavier Villas (Cap de l'Àrea d'Artesania del CCAM)
Inscripció: correu electrònic a l'adreça: [EMAIL] o [EMAIL] tot indicant nom i cognoms, entitat i càrrec, població i correu electrònic i la sessió a la qual es vol assistir o bé trucar al telèfon: 93 693 02 71 (Carme) o 93 781 97 34 (Esmeralda).
Serveis Territorials d'Empresa i Coneixement a Tarragona (C/ Pompeu Fabra, 1)
12:00h - Sessió 2: Presentació de les línies de subvencions per empreses d'Artesania a càrrec de Marina Colom (Tècnica de l'Àrea d'Artesania del CCAM)
Inscripció: correu electrònic a l'adreça: [EMAIL] tot indicant nom i cognoms, entitat i càrrec, població, correu electrònic i la sessió a la qual es vol assistir o bé trucar al telèfon: 977 25 17 17
Serveis Territorials d'Empresa i Coneixement a Lleida (Av. del Segre, 7)
12:00h – Sessió 2: Presentació de les línies de subvencions per empreses d'Artesania a càrrec de Marina Colom (Tècnica de l'Àrea d'Artesania del CCAM)
Inscripció: correu electrònic a l'adreça: [EMAIL] tot indicant nom i cognoms, entitat i càrrec, població, correu electrònic i la sessió a la qual es vol assistir o bé trucar al telèfon: 973 72 80 44
Serveis Territorials d'Empresa i Coneixement a Girona (Plaça Pompeu Fabra,1)
10:00h – Sessió 1: Presentació de les línies de subvencions per empreses de Comerç i Moda a càrrec de Marta Sendra (Cap de la Unitat de Subvencions i Promoció Territorial de l'Àrea de Comerç del CCAM)
12:00h – Sessió 2: Presentació de les línies de subvencions per empreses d'Artesania a càrrec de Xavier Villas (Cap de l'Àrea d'Artesania del CCAM)
Inscripció: correu electrònic a l'adreça: [EMAIL] tot indicant nom i cognoms, entitat i càrrec, població, correu electrònic i la sessió a la qual es vol assistir o bé trucar al telèfon: 872 97 59 61
La Generalitat intensifica aquest estiu la campanya informativa contra la venda il·legal al carrer.
Amb el lema "No t'enganyis, no només compres un productes fals", la campanya contra l'anomenat 'top manta' vol alertar a ciutadans i visitants dels efectes negatius d'aquesta venda il·legal, tant pel que fa a la seguretat i salut de les persones, com pel conjunt de l'economia.
La campanya compta amb l'edició de cartells (a doble cara, català i anglès) i díptics (català, castellà, anglès i francès).
També es realitzaran insercions publicitàries en premsa i càpsules informatives a ràdio i televisió; a més de la seva difusió a través de les xarxes socials de la Generalitat.
La distribució es realitzarà a través dels ajuntaments i ens locals, les organitzacions empresarials i les oficines de Turisme.
També es distribuirà el material a la xarxa de transport públic de Catalunya, i en els punts d'informació turística de ports i aeroports catalans, entre altres actuacions de difusió.
Podeu consultar el material de la campanya al següent enllaç: cartell i el díptic.
El CCAM organitzarà la primera Jornada de Mercats Increïbles que tindrà lloc el proper 22 d'octubre a l'auditori d'Esade Creapolis, a Sant Cugat del Vallès.
La jornada neix amb l'objectiu de crear un espai d'intercanvi d'informació, coneixements i experiències en els diferent àmbits de la gestió dels mercats municipals sedentaris de Catalunya.
Aquesta primera edició tindrà com a eix principal analitzar la presència dels mercats municipals a la xarxa, conèixer el seu posicionament i donar resposta a les noves necessitats i hàbits de consum.
També s'exposaran les experiències de diferents mercats de Catalunya, i es realitzaran tallers i visites guiades.
Properament es publicarà el programa i formulari d'inscripció.
Per a qualsevol consulta o aclariment, podeu posar-vos en contacte amb l'equip tècnic de mercats al telèfon 934849917 o a [EMAIL].
Aquests són els esdeveniments firals que se celebraran durant aquesta quinzena:
Fira del Solstici, del 29 de juny a l'1 de juliol, Puig-Reig
Mercat Medieval, 30 de juny i 1 de juliol, Batea
Fira de Turisme, Navegació Fluvial, Gastronomia i Vins, 30 de juny i 1 de juliol
Fira Artesana d'Estiu, 1 de juliol, Sant Cugat del Vallès
Fira de Ceràmica, del 6 al 8 de juliol, Argentona
Fira Mora Morisca, 7 i 8 de juliol, Móra d'Ebre
Fira de la Mel Novella, 8 de juliol, Colera
Fira Bagà Medieval, 14 i 15 de juliol, Bagà
Fira del Batre, 14 de juliol, Llagostera
La directora general de Comerç, Muntsa Vilalta, ha lliurat el Premi Talent en la categoria Comerç a Federòptics Roure, de Mollerussa, en el marc de la Nit del Talent 2018 que s'ha celebrat aquest dimecres al Recinte Modernista de Sant Pau.
Amb aquests guardons es volen establir sinèrgies per tal de vincular projectes d'èxit, fomentar el debat acadèmic, aconseguir suport per a projectes innovadors i treballar en línies de mecenatge i reinversió en el nostre talent.
El Premis Talent distingeixen set categories: Disseny 2D i 3D, Alimentació saludable, Comerç, Medi Ambient, Mobilitat i Turisme.
Els Premis Talent compten amb el patrocini de Generalitat de Catalunya, Agència Catalana de Turisme, Diputació de Barcelona, Ferrocarrils de la Generalitat, Ametller Origen, Barcelona Oberta, Recinte Modernista Sant Pau, Fundació Melchor Colet, Dinners that Matter i el diari ARA.
La directora Muntsa Vilalta, i el president d'ANCECO, Jordi Costa, en la signatura del conveni
Amb la voluntat de col·laborar amb les diferents entitats i associacions vinculades amb el sector del comerç a Catalunya, la directora general de Comerç, Muntsa Vilalta, ha signat aquest matí un conveni amb el president l'Associació Nacional de Centrals i Grups de Compra (ANCECO), Jordi Costa, per impulsar accions de foment i consolidació del comerç català.
Aquestes accions es duran a terme a través del Pla d'actuacions de l'entitat per aquest 2018, que té per objectiu fomentar i promocionar el model de les Centrals de Compres i Serveis com a instrument de millora competitiva de les empreses detallistes de comerç.
Aquest Pla preveu, entre d'altres iniciatives, la commemoració dels 20 anys d'Anceco; la celebració del 12è Congrés Nacional de Centrals de Compres i Serveis que tindrà lloc el proper 22 de novembre i que abordarà la innovació.
Alhora, l'entitat preveu un pla específic sobre aquesta mateixa temàtica per tal d'oferir eines i aprenentatges de valor afegit que fomentin la sostenibilitat i la competitivitat de les empreses.
D'altra banda, el Pla d'actuacions preveu la creació d'un Segell d'excel·lència per a les CCS: "Cecoexe", i estudis que fomentin el coneixement en el sector.
La Generalitat, a través del Consorci de Comerç, Artesania i Moda (CCAM) del Departament d'Empresa i Coneixement, aporta 32.000 euros pel desenvolupament del pla d'actuacions de l'entitat.
La directora Muntsa Vilalta i la presidenta de la Fundació Comerç Ciutadà, Maria Costa, en l'acte de signatura del conveni.
La directora general de Comerç, Muntsa Vilalta, ha signat aquest matí un conveni de col·laboració amb la presidenta de la Fundació Comerç Ciutadà, Maria Costa, per impulsar accions de foment i consolidació del comerç català que l'entitat durà a terme a través del seu Pla d'actuacions per aquest 2018.
Entre d'altres activitats de formació, divulgació i millora dels canals de difusió de l'entitat, a través d'aquest acord, la Direcció General de Comerç dona suport al projecte "Centres Urbans i Comerç de les Ciutats Mitjanes Catalanes" de diagnosi de l'ús dels espais públics en les àrees comercials dels centres urbans de les vuit ciutats representades a la Fundació Comerç Ciutadà.
(Figueres, Granollers, Mataró, Olot, Sabadell, Tarragona, Terrassa i Vic) amb la creació de " L'Observatori de les àrees comercials dels centres urbans".
La creació d'aquesta eina, permetrà fer un anàlisis i quantificar l'impacte dels usos de l'espai públic en les àrees comercials dels centres urbans i estudiar els itineraris, les conductes i les franges horàries dels consumidors, entre d'altres dades d'interès.
Amb la voluntat de col·laborar amb les diferents entitats i associacions vinculades amb el sector del comerç a Catalunya, i donar suport a les activitats que generin, la Generalitat, a través del Consorci de Comerç, Artesania i Moda (CCAM) del Departament d'Empresa i Coneixement, aporta 23.700 euros pel desenvolupament del pla d'actuacions de la Fundació Comerç Ciutadà.
La targeta de fidelització de Vic Comerç ja ha arribat als 25.000 usuaris.
L'Associació va celebrar la xifra amb un acte presidit per l'alcaldessa de Vic, Anna Erra, que va comptar amb la presència de la directora general de Comerç, Muntsa Vilalta; el diputat delegat de Comerç, Isaac Albert i el president de Vic Comerç, Toni Brachs, entre altres autoritats i representants del sector.
Mitjançant la Targeta Urbana, Vic Começr ha organitzat 71 campanyes de promoció comercial, i ha premiat 1.571 clients, amb una facturació de més de 26 milions d'euros.
El CCAM organitzarà la primera Jornada de Mercats Increïbles, que debatrà al voltant de la transformació digital.
La jornada, que se celebrarà el proper 22 d'octubre a l'auditori d'Esade Creapolis de Sant Cugat del Vallès, vol crear un espai d'intercanvi de coneixements i experiències en la gestió dels mercats municipals sedentaris de Catalunya.
10h.- Ponència: Com atraure clients als mercats municipals a través d'Internet, a càrrec d'Oscar Ramilo, de Capture.
11.15h.- Ponència: Com les promocions a les xarxes socials poden ajudar a les parades dels mercats municipals, a càrrec de Carles Bonfill, d'Easypromos.
12h.- Taula rodona: Com transformem el procés de compra dels mercats municipals a l'era digital, amb la participació del Mercat Independència de Terrassa i del mercat d'Olot, i App Manzaning.
13.15h.- Experiència: 3 models diferents de mercat a Sant Cugat del Vallès, a càrrec de Joan Fibla, cap de mercats i fires de l'ajuntament de Sant Cugat del Vallès.
Activitats amb inscripció prèvia:
15h - 16.30h.- Taller: Experiències en lideratge i bones pràctiques en la gestió dels mercats municipals, amb la participació del mercat de les Corts de Barcelona i del mercat de Puigmercadal de Manresa.
Modera: Pilar Gomà (Gicretail).
15h - 16.30h. - Visita al mercat de Mirasol i futur mercat de Vollpelleres (en construcció)
Properament es publicarà el formulari d'inscripció.
Per a qualsevol consulta o aclariment, podeu posar-vos en contacte amb l'equip tècnic de mercats al telèfon 934849917 o a [EMAIL]
Al centre, la dir gral de Comerç, Muntsa Vilalta, amb la direcció del Saló i responsable del COACB
Una edició més, la directora general de Comerç, Muntsa Vilalta, ha participat al showroom Expopell, la cita bianual del sector de la pell i la marroquineria que se celebra a la Cúpula de les Arenes i que avui tanca la seva 16a edició.
Des del 27 al 29 d'octubre, ha tingut lloc en aquest emplaçament una nova edició d'aquest saló professional que organitza el Col·legi Oficial d'Agents Comercials de Barcelona (COACB).
Expopell aplega prop d'una trentena d'expositors i un centenar de marques de marroquineria, complements, articles de viatge i de regal, en més de 2.000 metres quadrats d'expositors.
El primer Congrés de Mercats Municipals de Catalunya ja té nova data i se celebrarà el proper 18 de novembre a l'Antiga Fàbrica Estrella Damm.
L'objectiu del Congrés, que organitza el CCAM, és crear un espai de debat, d'intercanvi experiències i de transmissió de coneixements per als professionals dels mercats municipals davant els canvis de la societat i les noves necessitats dels consumidors.
Els propers 20 i 21 de novembre, Sabadell acollirà la celebració de la 26a edició del Congrés de Fires de Catalunya.
L' esdeveniment, que reuneix anualment als representants del sector firal de Catalunya, està organitzat per la Federació de Fires de Catalunya i compta amb el suport de la direcció general de Comerç.
L'edició d'enguany acull un ampli programa de conferències, xerrades i tallers, amb ponències d'experts en diversos àmbits d'interès per al sector firal.
En el marc del congrés, la Generalitat donarà a conèixer el Calendari de Fires de Catalunya per a l'any 2020, així com els resultats de l'estudi "Sostenibilitat i Fires a Catalunya".
També es lliuraran els Premis a la Innovació de les Fires de Catalunya que s'atorguen anualment amb l'objectiu de distingir les actuacions de les entitats firals catalanes.
Programa i inscripcions al següent enllaç
El Departament d'Empresa i Coneixement, a través de la direcció general de Comerç, ha impulsat l'Agenda Comerç 20/21, un procés de reflexió i planificació estratègica sobre el Comerç a Catalunya per als propers dos anys.
Des de la Generalitat, i conjuntament amb agents del sector i experts d'altres àmbits econòmics, s'ha impulsat un full de ruta compartit que ha de donar resposta als grans reptes.
També ha de permetre dissenyar els objectius operatius del sector a dos anys vista, així com les actuacions que s'han de dur a terme en aquest període.
L' Agenda Comerç 20/21 és el resultat del treball conjunt de cinc grups d'experts i professionals en cinc àmbits: tecnologia, competitivitat, prestigi i promoció, territori i persones i formació, de les trobades bilaterals amb les entitats representatives del sector.
La presentació tindrà lloc el divendres, 22 de novembre, de 9h a 12h, a la sala Moragues del Born Centre de Cultura i Memòria.
La dir gral de Comerç, Muntsa Vilalta, amb el president de la Cambra de Saabdell, Ramon Alberich
La directora general de Comerç, Muntsa Vilalta, ha presentat aquest dimecres a la Cambra de Comerç de Sabadell, l'avant-projecte de llei de les Àrees de Promoció Econòmica i Urbana (APEUs).
La presentació del projecte ha tingut lloc en el marc de la comissió extraordinària de Comerç Interior de la Cambra, que presideix Josep M. Porta, i també ha comptat amb la presència del president de la Cambra, Ramon Alberich, i l'alcalde de Barberà del Vallès, Xavier Garcés.
L'objectiu era donar a conèixer la proposta normativa a regidors de comerç i a presidents d'associacions de comerciants, debatre diversos aspectes i aclarir dubtes.
Les APEUs neixen com una eina alternativa d'organització i finançament per a la renovació i revitalització urbana.
Es tracta d'un sistema que ja funciona des de fa anys en països anglosaxons i es coneixen com a BID (Business Improvement Districts).
La Generalitat vol, a través d'aquesta llei, assentar les bases per a la seva implantació a Catalunya.
Es tracta de la promoció de projectes concrets en àrees delimitades, impulsats de forma privada, sota la tutela de l'administració pública, i que tenen com a missió promoure i revitalitzar un zona comercial.
El dilluns 25 de març es donarà el tret de sortida de la 3a edició de la Setmana del Comerç amb la presentació dels actes de la setmana a l'Auditori del Caixa Fòrum, seguit d'una conferència a càrrec de l' Alfons Cornella i la seva visió sobre el Comerç sota el lema "Radical Retail".
Alfons Cornella és Llicenciat en Física per la Universitat de Barcelona, Master of Science in Information Resources Management per la Syracuse University de Nova York i Diplomat en Alta Direcció d'Empreses per ESADE, Barcelona.
Fundador i president d' Infonomia, empresa de serveis d'innovació, i font d'idees per inquiets i innovadors, des de 2000.
Fundador el 2009 de co-society, iniciativa per a l'estímul de la intersecció sistemàtica de negocis entre empreses.
I el 2017 funda Institute of Next, un espai per ajudar les empreses a pensar en el futur que ve i en com les afectarà.
És consultor de grans empreses i ha dirigit més de 100 projectes sobre creació de cultura i dinamització d'equips d'innovació en tot tipus organitzacions, especialment en el sector privat.
Ha publicat 30 llibres sobre la ciència, tecnologia i innovació, com a motors de transformació de les empreses.
La Setmana del Comerç - organitzada pel Consorci de Comerç, Artesania i Moda de Catalunya (CCAM) del Departament d'Empresa i Coneixement- és una iniciativa pionera i de país, que concentrarà del 25 al 31 de març diferents activitats de promoció del sector del comerç, de formació, d'intercanvi d'idees o experiències.
Un punt de trobada, on diferents experts i professionals del comerç compartiran coneixement sobre els reptes de futur per al sector.
El sector comercial a Catalunya compta actualment amb 103.000 establiments, que generen ocupació per a mig milió de persones i representa el 16% del PIB.
La densitat comercial és de 13,66 est./1.000 hab., amb el 92% dels comerços en trama urbana.
Així mateix, la quota de mercat de l'ecommerce a Catalunya és del 5-6%, i incrementa fins al 10% si se sumen els serveis i la restauració, una xifra inferior al Regne Unit (17%), Estats Units (15%) o França (9%).
La Setmana del Comerç i les jornades Comerç Increïble són una gran plataforma de reflexió dels principals reptes que afronta el sector.
També posa en valor les empreses del sector i destaca la seva competitivitat i la seva funció social.
Retail Commerce, en col·laboració amb GrupoSet i Doppler, organitza un cicle de webinars per donar continuïtat als negocis en l'actual situació de crisi sanitària.
Les sessions tractaran al voltant de continguts d'interès per a les empreses que vulguin iniciar la transformació digital i detectar noves oportunitat en el canal online.
Recursos necessaris per a un projecte digital.
Un repàs sobre les principals àrees de treball i recursos humans i tecnològics per tirar endavant un projecte digital.
Plataformes i tecnologies per a un negoci online.
Solucions tecnològiques per a un model de negoci online (plataformes ecommerce, gestió empresarial i administrativa i gestió de RRHH.
PIMEC ha posat en marxa una bústia de denúncies al servei de pimes i autònomes després de detectar alguns casos de pràctiques abusives per part d'empreses o entitats que es troben en situació de poder davant la crisi del Covid-19.
La patronal demana que aquelles empreses o entitats que es troben en situacions dominants siguin especialment responsables i adverteix que denunciarà totes les males praxis que percebi i constati davant l'autoritat competent.
Totes les denúncies que arribin a la bústia habilitada per la patronal seran analitzades per un equip de professionals de PIMEC, que estudiarà cada cas, per tal de donar resposta a cada una de les problemàtiques plantejades.
La informació es tractarà de manera agregada i mantenint l'anonimat dels denunciants i la confidencialitat dels casos, a no ser que la persona autoritzi que la denúncia sigui pública.
El formulari de denúncia, també recull un apartat concret relacionat amb els problemes que s'estan trobant les empreses a l'hora d'accedir a les línies de finançament aprovades per fer front a la crisi del coronavirus.
Enllaç https://www.pimec.org/ca/institucio/sala-premsa/notes-premsa/pimec-posa-marxa-una-bustia-denuncies-al-servei-pimes-autonoms
Geolocalització de comerços i serveis
Barcelona Comerç ha posat en marxa la plataforma www.botiguesobertes.barcelona, des d'on s'informa dels comerços que es mantenen oberts a la ciutat de Barcelona, així com els que ofereixen serveis de venda online.
La plataforma està oberta a tot el comerç de Barcelona, associats, o no, als 24 eixos comercials de Barcelona Comerç.
El portal presenta un directori general de botigues per les diferents activitats i també un mapa interactiu on els establiments apareixen geolocalitzats.
Més informació al següent enllaç https://botiguesobertes.barcelona/
La Finestreta Única Empresarial, del Departament d'Empresa i Coneixement ofereix un servei d'atenció digital a les empreses, autònoms i professionals per informar de les mesures adoptades en matèria econòmica pel Govern de la Generalitat de Catalunya i pel Govern de l'Estat per fer front a la situació excepcional d'estat d'alarma provocada pel coronavirus SARS-COV-2.
Aquesta informació s'anirà actualitzant amb informació dels tràmits i llocs web corresponents a mesura que les diferents línies d'acció esdevinguin operatives.
Barna Centre ha posat en marxa una iniciativa per donar suport a les persones del barri més vulnerables.
Es tracta d'ajudar en necessitats bàsiques com anar a comprar alimentació i farmàcia, passejar mascotes, però també han activat serveis de suport amb psicòlegs o professors que s'ofereixen per realitzar classes per videoconferència.
Més informació https://www.barnacentre.com/cat/noticia/el-comerc-collabora-amb-la-xarxa-veinal-del-territori
A pocs dies del Dilluns de Pasqua, els establiments de pastisseria artesana de Catalunya han posat en marxa un servei de lliurament de mones de Pasqua a domicili.
Els establiments estaran igualment oberts durant els dies de Setmana Santa, amb el compliment de les mesures de seguretat establertes pel decret d'alarma.
La iniciativa compta amb la participació dels establiments associats el als Gremis de Pastisseria de Barcelona, Girona, Lleida i Tarragona, respectivament.
Els pastissers catalans també proposen repetir la celebració de la mona el cap de setmana del 30 de maig i 1 de juny, festivitat de la segona Pasqua a Catalunya, perquè tots els fillols puguin celebrar-ho amb els seus padrins, si la situació d'emergència sanitària ho permet.
La Generalitat recorda que els ciutadans no poden desplaçar-se a dur les mones als seus fillols i filloles i recomana avançar la comanda de lliuraments pel cap de setmana per evitar que es concentrin lliuraments el Dilluns de Pasqua.
Podeu consultar les pastisseries participants als següents enllaços: